
ΤΕΥΧΟΣ ΔΕΥΤΕΡΟ 


Αρ 


. Φύλλου 215 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Απονομή Ηθικής Αμοιβής σε υπάλληλο ΣΕΙΔ του 
ΥΠΕΘΑ/ΓΕΝ». 

2 

Επιβολή προστίμου στον (επών.) ΟΟΝΥΑΝΟν 
(όνομα) Α5ΕΝ του ΥΟΒΟΑΝΟν. 

3 

Ανακατανομή κενών οργανικών θέσεων μόνιμου 
προσωπικού σε κατηγορίες και κλάδους στο Λα- 
ογραφικό και Εθνολογικό Μουσείο Μακεδονίας - 
Θράκης. 

4 

Καθιέρωση υπερωριακής απασχόλησης υπαλλή¬ 
λων για την τήρηση και σύνταξη των πρακτικών 
των συμβουλίων Δημοτικών και Τοπικών Κοινο¬ 
τήτων Δήμου Βέροιας Α' εξαμήνου 2017. 

5 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

6 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

7 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

8 

Έγκριση υπερωριακής εργασίας για τους υπαλ¬ 
λήλους της Ε.Ρ.Τ. Α.Ε. κατά το έτος 2017 (Α' και Β' 
Εξάμηνο). 


ΔΙΟΡΘΩΣΕΙΣ ΣΦΑΛΜΑΤΩΝ 

9 Διόρθωση σφάλματος στην Φ.80000/52949/ 
14809/27-12-2016 απόφαση των Υπουργών Ερ¬ 
γασίας, Κοινωνικής Ασφάλισης και Κοινωνικής 
Αλληλεγγύης και Διοικητικής Ανασυγκρότησης. 


ΑΠΟΦΑΣΕΙΣ 

Αριθμ. Φ. 473/6/34225 5/Σ. 1574 (1) 

Απονομή Ηθικής Αμοιβής σε υπάλληλο ΣΕΙΔ του 

ΥΠΕΘΑ/ΓΕΝ». 

Η ΕΙΔΙΚΗ ΓΡΑΜΜΑΤΕΑΣ ΤΟΥ ΥΠΟΥΡΓΕΙΟΥ 

ΕΘΝΙΚΗΣ ΑΜΥΝΑΣ 

Έχοντας υπόψη: 

α.Τις διατάξεις των άρθρων 61 και 62 του ν. 3528/2007. 

β.Το Πρακτικό Υ.Σ. ΥΠΕΘΑ/ΓΕΝ μεαριθ.7/16,θέμα Ιο 
συν. της 8-9-16. 

γ. Την απόφαση Πρωθυπουργού και Υπουργού Εθνι¬ 
κής Άμυνας με αριθ. 247372/5-9-16 «Διορισμός Ειδικού 
Γραμματέα στο Υπουργείο Εθνικής Άμυνας» (ΦΕΚ 469/ 
τ. ΥΟΔΔ/16). 

δ. Την απόφαση ΥΕΘΑ με αριθ. Φ.900/102/247412/ 
Σ.560/09-09-16 «Μεταβίβαση Αρμοδιοτήτων ΥΕΘΑ στην 
Ειδική Γραμματέα ΥΠΕΘΑ» (ΦΕΚ Β' 2983/16), αποφασί¬ 
ζουμε: 

Απονέμουμε την ηθική αμοιβή του επαίνου στον υπάλ¬ 
ληλο με σύμβαση εργασίας ιδιωτικού δικαίου αορίστου 
χρόνου ΦΙΛΑΟ Ευάγγελο του Αθανασίου, Α' βαθμού, 
κλάδου ΔΕΤΕΧΝΙΚΟΥ, ειδικότητας Ηλεκτρολογίας (Ηλε¬ 
κτροτεχνίτης), που υπηρετεί στο Π.Ν.Μ. Θωρηκτό Γ. Αβέ- 
ρωφ, για την ολοκλήρωση της σύγχρονης πλατφόρμας 
ψηφιοποίησηςτων εκθεμάτων και υλικών του θωρηκτού 
Γ. ΑΒΕΡΩΦ με το όνομα «ραφθεί θ-ΑΒΕΡΩΦ». Το έργο 
αυτό είναι πέραν των υπηρεσιακών καθηκόντων του 
υπαλλήλου, πραγματοποιήθηκε εκτός ωραρίου εργα¬ 
σίας και έχει εξαιρετικό χαρακτήρα διότι αναβαθμίζει και 
εκσυγχρονίζει το μουσειακό χαρακτήρα του θωρηκτού Γ. 
Αβέρωφ, εξατομικεύει τις υπηρεσίες που προσφέρονται 
στον επισκέπτη, προβάλλει διεθνώς το θωρηκτό μέσω 
του διαδικτύου και συντελεί στην ανάδειξη της ιστορίας 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'215/31.01.2017 


του ΠΝ και της Ελλάδας εν γένει, ενώ επίσης προσφέρει 
σημαντικό οικονομικό όφελος στο ΠΝ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2016 
Η Ειδική Γραμματέας 
ΚΑΛΛΙΟΠΗ ΠΑΠΑΛΕΩΝΙΔΑ 


( 2 ) 

Επιβολή προστίμου στον (επών.) ΟΟΝΥΑΝΟΝ/ 
(όνομα) Α5ΕΝ του ΥΟΚϋΑΝΟν. 

Με την αριθ. 148/2015/28-12-2016 (160ΚΥΚ 

190200001990) Καταλογιστική πράξη της Προϊσταμένης 
τουΤελωνείου Ηρακλείου, ο (επών.) ΟΟΝΥΑΝΟν (όνομα) 
Α5ΕΝ του ΥΟΚϋΑΝΟν που γεννήθηκε στις 14/08/1971, 
με αριθ. ταυτότητας Βουλγαρικών Αρχών 642401846, 
αγνώστου διαμονής, ο οποίος κατελήφθη να οδηγεί 
αυτοκίνητο μάρκας ΒΕΝΑΕΙΕΤ ΕΑΟΕΙΝΑ με αρ. κυκλο¬ 
φορίας Βουλγαρίας Α 2744 ΚΜ και αριθμό πλαισίου 
νΕ1Β56ΗΚ(Ι14118322, χωρίς να κατέχει σχετικά έγγρα¬ 
φα που να αποδεικνύουν την νόμιμη κυκλοφορία του 
εν λόγω οχήματος εντός της ελληνικής επικράτειας, κρί- 
θηκε υπαίτιος τέλεσης απλής τελωνειακής παράβασης, 
των συνδυασμένων διατάξεων των άρθρων 128, 129, 
130, 142 του ν. 2960/2001 «Περί Εθνικού Τελωνειακού 
Κώδικα». 

Επιβλήθηκε σε βάρος του ανωτέρω υπαιτίου, το προ- 
βλεπόμενο πρόστιμο του άρθρου 137 Α παρ.1 περ. α' 
ν. 2960/2001 ύψους πέντε χιλιάδων (5.000) ευρώ, πλέον 
τελών χαρτοσήμου (5.000 X 2,4 % =120 ευρώ), συνολικά 
δηλαδή πέντε χιλιάδων και εκατόν είκοσι (5.120) ευρώ. 

Η ανωτέρω περίληψη δημοσιεύεται στην Εφημερίδα 
της Κυβέρνησης κατ’ εφαρμογή των διατάξεων του άρ¬ 
θρου 152 παρ. 5 του ν.2960/2001 «Περί Εθνικού Τελω¬ 
νειακού Κώδικα». 

Η Προϊσταμένη 
ΑΝΝΑ ΗΛΙΑΔΟΥ 


Αριθμ. 5 (3) 

Ανακατανομή κενών οργανικών θέσεων μόνιμου 
προσωπικού σε κατηγορίες και κλάδους στο Λα- 
ογραφικό και Εθνολογικό Μουσείο Μακεδονί¬ 
ας- Θράκης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - ΔΙΟΙΚΗΤΙΚΗΣ 
ΑΝΑΣΥΓΚΡΟΤΗΣΗΣ - ΠΟΛΙΤΙΣΜΟΥ ΚΑΙ 
ΑΘΛΗΤΙΣΜΟΥ 

Έχοντας υπόψη: 

Ι.Τις διατάξεις: 

α. της παρ.5 του άρθρου 54 του ν.4178/2013 «Αντι¬ 
μετώπιση της Αυθαίρετης Δόμησης- Περιβαλλοντικό 
Ισοζύγιο και άλλες διατάξεις»(ΦΕΚ 174 Α'), 


β. του ν.δ. 406 /1970 «Περί ιδρύσεως του Λαογραφικού 
και Εθνολογικού Μουσείου Μακεδονίας», (ΦΕΚ 9 Α'), 

γ. του π.δ. 1117/1977 «Περί κυρώσεως κανονισμού 
οργανώσεως και λειτουργίας του Λαογραφικού και Εθνο¬ 
λογικού Μουσείου Μακεδονίας»(ΦΕΚ 361 Α'), 

δ. του π.δ. 346/1993 «Μετονομασία του Λαογραφικού 
και Εθνολογικού Μουσείου Μακεδονίας σε Λαογραφικό 
και Εθνολογικό Μουσείο Μακεδονίας - Θράκης»(ΦΕΚ 
146 Α'), 

ε. της περ. 1 β του άρθρου 20 του ν.4270/2014 «Αρχές 
δημοσιονομικής διαχείρισης και εποπτείας (ενσωμά¬ 
τωση της οδηγίας 2011/85/ΕΕ) -δημόσιο λογιστικό και 
άλλες διατάξεις» (ΦΕΚ 143 Α'), όπως αντικαταστάθηκε με 
την παρ.3 του άρθρου 10 του ν.4337/2015 (ΦΕΚ 129 Α'). 

2. Την αριθμ. 12/2448/26-5-89 κοινή υπουργική από¬ 
φαση περί μετάταξης υπαλλήλου με μεταφορά της ορ¬ 
γανικής του θέσης που δημοσιεύτηκε σε περίληψη στο 
ΦΕΚ 128/Γ716-06-1989. 

3. Την αριθμ. 1290/25-10-2016 πράξη του Προέδρου 
ΔΣ του Λαογραφικού και Εθνολογικού Μουσείου Μακε¬ 
δονίας - Θράκης, που δημοσιεύτηκε σε περίληψη στο 
ΦΕΚ 1167/Γ718-11-2016. 

4. Το π.δ. 70/2015 «Ανασύσταση των Υπουργείων Πο¬ 
λιτισμού και Αθλητισμού...» (ΦΕΚ 114 Α'). 

5. Το π.δ. 123/2016 «Ανασύσταση και μετονομασία του 

Υπουργείου Διοικητικής Ανασυγκρότησης.» (ΦΕΚ 

208 Α'). 

6. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΦΕΚ 116 Α'). 

7. Το π.δ. 125/2016 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 210 Α'). 

8. Την αριθμ. 129/08-10-2015 απόφαση του Πρωθυ¬ 
πουργού «Ανάθεση αρμοδιοτήτων στον Αναπληρωτή 
Υπουργό Οικονομικών, Γεώργιο Χουλιαράκη» (ΦΕΚ 2168 
Β'). 

9. Το άρθρο 90 του Κώδικα Νομοθεσίας για την Κυ¬ 
βέρνηση και Κυβερνητικά Όργανα που κυρώθηκε με το 
άρθρο πρώτο του π.δ. 63/2005 (ΦΕΚ Α' 98). 

10. Την υπ'αρ. 1383/16-11-16 απόφαση της 808/ 
03-11 -2016 συνεδρίασης του ΔΣ /ΛΕΜΜ-Θ. 

11 .Την ανάγκη να καταστεί εφικτός ο διορισμός ενός 
υπαλλήλου κλάδου ΠΕ Διοικητικού - Οικονομικού, 
από τους επιτυχόντες της προκήρυξης 1 ΕΓ/2016 του 
ΑΣΕΠ,(ΦΕΚ 3/10.5.2016). 

12. Την αριθ. ΥΠΠΟΑ/ΓΔΟΥ/414345/50255/12-12- 
2016 εισήγηση του προϊσταμένου της Γενικής Δ/νσης 
Οικονομικών Υπηρεσιών του Υπουργείου Πολιτισμού 
και Αθλητισμού. 

13. Το γεγονός ότι από τις διατάξεις της παρούσας 
προκαλείται πρόσθετη δαπάνη σε βάρος του κρατικού 
προϋπολογισμού ύψους 3.450€ ετησίως, (ΚΑΕ 211, 224, 
551, ΕΦ 21 -110) η οποία θα καλυφθεί από τον τρέχοντα 
Προϋπολογισμό του ΛΕΜΜ-Θ, και περιλαμβάνεται στο 
πλαίσιο του Μεσοπρόθεσμου Προγράμματος της Δημοσι¬ 
ονομικής Πολιτικής σε βάθος πενταετίας, αποφασίζουμε: 

Οι παρακάτω κενές οργανικές θέσεις μόνιμου προ¬ 
σωπικού, όπως αυτές περιγράφονται κατά κατηγορία 

και κλάδο στο π.δ. 1117/1977«Περί κυρώσεως κανονι¬ 
σμού οργανώσεως και λειτουργίας του Λαογραφικού και 
Εθνολογικού Μουσείου Μακεδονίας», ανακατανέμονται 
(μέσω της σύστασης -κατάργησης θέσεων) ως εξής: 

α. Οργανική θέση που καταργείται: Μία (1) θέση του 
κλάδου ΔΕ Διοικητικού -Λογιστικού 
β. Οργανική θέση που συνιστάται: Μία (1) θέση του 
κλάδου ΠΕ Διοικητικού -Οικονομικού 
Ως εκ τούτου, οι θέσεις των συγκεκριμένων κλάδων 
διαμορφώνονται ως ακολούθως 
Κλάδος θέσεις 

ΠΕ Διοικητικού-Οικονομικού 3 

ΔΕ Διοικητικού-Λογιστικού 2 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Ιανουάριου 2017 
Οι Υπουργοί 
Αναπληρωτής Υπουργός 

Οικονομικών Διοικητικής Ανασυγκρότησης 

ΓΕΩΡΓΙΟΣ ΧΟΥΛΙΑΡΑΚΗΣ ΟΛΓΑ ΓΕΡΟΒΑΣΙΛΗ 

Πολιτισμού και Αθλητισμού 

ΛΥΔΙΑ ΚΟΝΙΟΡΔΟΥ 


Αριθμ. αποφ. 25 (4) 

Καθιέρωση υπερωριακής απασχόλησης υπαλλή¬ 
λων για την τήρηση και σύνταξη των πρακτικών 
των συμβουλίων Δημοτικών καιΤοπικών Κοινο¬ 
τήτων Δήμου Βέροιας Α' εξαμήνου 2017. 

Ο ΔΗΜΑΡΧΟΣ ΒΕΡΟΙΑΣ 

Έχοντας υπόψη: 

1. Τις διατάξεις του άρθρου 58 του ν. 3852/2010 (ΦΕΚ 
87/Α7/-6-2010). 

2. Τηναριθ. 2753/50040/27-11-2015 απόφασή μας, με 
την οποία τοποθετήθηκε το προσωπικό του Δήμου Βέ¬ 
ροιας και ορίσθηκαν οι υπάλληλοι για τη γραμματειακή 
υποστήριξη, την τήρηση και σύνταξη των πρακτικών των 
συνεδριάσεων των συμβουλίων Δημοτικών καιΤοπικών 
Κοινοτήτων του Δήμου, οι οποίες πραγματοποιούνται 
κατά τις απογευματινές ώρες. 

3. Τις διατάξεις των άρθρων 48, 49 και 176 του 
ν. 3584/2007 «Κύρωση του Κώδικα Κατάστασης Δημο¬ 
τικών και Κοινοτικών Υπαλλήλων». 

4. Τις διατάξεις του άρθρου 20 του ν. 4354/2015 (ΦΕΚ 
176/Α/16-12-2015). 

5. Την αναγκαιότητα καθιέρωσης απογευματινής 
υπερωριακής εργασίας, με αμοιβή, για τους τακτικούς 
υπαλλήλους του Δήμου Βέροιας που θα εργαστούν, καθ' 
υπέρβαση του υποχρεωτικού ωραρίου εργασίας τους, 
για την τήρηση και σύνταξη των πρακτικών των συνε¬ 
δριάσεων των συμβουλίων των Δημοτικών καιΤοπικών 
Κοινοτήτων Δήμου Βέροιας, οι οποίες πραγματοποιού¬ 
νται κατά τις απογευματινές ώρες, κατά το Α’ εξάμηνο 
του έτους 2017. 


6. Οτι στον προϋπολογισμού του Δήμου έτους 2017 
και στους Κ.Α. 10/6012.001 «Αποζημίωση υπερω- 
ριακής εργασίας και λοιπές πρόσθετες αμοιβές» και 
10/6051.001 «Εργοδοτικές εισφορές προσωπικού με 
σύμβαση δημοσίου δικαίου», υπάρχουν εγγεγραμμένες 
οι απαιτούμενες πιστώσεις για την κάλυψη των σχετι¬ 
κών δαπανών. 

7. Ότι οι παραπάνω πιστώσεις έχουν δεσμευθεί με 
τις αριθ. 33/2017 (ΑΔΑ:7Θ6ΦΩ90-ΡΕΘ) και 2/2017 
(ΑΔΑ:ΩΛΙΨΩ90-ΕΩΒ) εκθέσεις ανάληψης υποχρέωσης, 
αντίστοιχα, αποφασίζουμε: 

Καθιερώνουμε για το Α' εξάμηνο του έτους 2017 απο¬ 
γευματινή υπερωριακή εργασία, με αμοιβή, για τους τακτι¬ 
κούς υπαλλήλουςτου Δήμου Βέροιαςπου θα εργαστούν 
καθ' υπέρβαση του υποχρεωτικού ωραρίου εργασίας τους 
για την τήρηση και σύνταξη των πρακτικών των συνεδρι¬ 
άσεων των συμβουλίων των παρακάτω Δημοτικών και 
Τοπικών Κοινοτήτων Δήμου Βέροιας, οι οποίες πραγμα¬ 
τοποιούνται κατά τις απογευματινές ώρες, ως εξής: 

1) Έως εκατόν είκοσι (120) ώρες, για κάθε ένα από τους 
δύο (2) ορισθέντες, υπαλλήλους για την τήρηση και σύ¬ 
νταξη των πρακτικών των συμβουλίων των Δημοτικών 
Κοινοτήτων Βέροιας και Μακροχωρίου του Δήμου μας. 

2) Έως εξήντα (60) ώρες για κάθε ένα από τους τρεις (3) 
ορισθέντες υπαλλήλους για την τήρηση και σύνταξη των 
πρακτικών των συμβουλίων των Τοπικών Κοινοτήτων 
Βεργίνας, Παλατιτσίων, Πατρίδας. 

3) Έως εκατόν είκοσι (120) ώρες για κάθε ένα από 
τους επτά (7) ορισθέντες υπαλλήλους για την τήρηση 
και σύνταξη των πρακτικών των συμβουλίων των Το¬ 
πικών Κοινοτήτων Αγ. Βαρβάρας και Ασωμάτων, Ράχης 
καιΤριποτάμου, Καστανιάς και Κουμαριάς, Γεωργιανών 
και Κ. Βερμίου, Κουλούρας και Ν. Νικομήδειας, Διαβατού 
και Λυκογιάννης, Δασκίου και Ριζωμάτων. 

Από τις διατάξεις της παρούσας απόφασης προκα- 
λείται δαπάνη ύψους 1.000,00 περίπου, η οποία θα 
καλυφθεί σε βάρος των ΚΑ 10/6012.001 «Αποζημίωση 
υπερωριακής εργασίας και λοιπές πρόσθετες αμοιβές» 
και 10/6051.001 «Εργοδοτικές εισφορές προσωπικού με 
σύμβαση δημοσίου δικαίου» του προϋπολογισμού του 
Δήμου έτους 2017. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 4 Ιανουάριου 2017 
Ο Δήμαρχος 

ΚΩΝΣΤΑΝΤΙΝΟΣ ΒΟΡΓΙΑΖΙΔΗΣ 


Αριθμ. πράξης 6 (5) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις των άρθρων 8 παρ. 18 και 29 του 
ν. 4009/2011. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την υπ' αριθ. 6327/15-5-14 πρυτανική πράξη έντα¬ 
ξης της Αλεξάνδρας Σφυρόερα σε θέση Ε.ΔΙ.Π. (ΦΕΚ 
1345/28-5-14 τ.Β'). 

4. Την από 16-6-2016 απόφαση της Συνέλευσης του 
Τομέα Αρχαιολογίας και Ιστορίας της Τέχνης. 

5. Την από 29-9-2016 απόφαση της Συνέλευσης του 
Τμήματος Ιστορίας και Αρχαιολογίας. 

6. Το υπ' αριθ. 190/10-10-2016 έγγραφοτουΤμήματος 
Ιστορίας και Αρχαιολογίας. 

7. Την υπ'αριθ. 175/15-6-2016 αίτηση της ενδιαφερό- 
μενης, διαπιστώνουμε: 

ότι το γνωστικό αντικείμενο της Αλεξάνδρας Σφυρό¬ 
ερα του Σταματίου, μέλους Εργαστηριακού Διδακτικού 
Προσωπικού (Ε.ΔΙ.Π.) τουΤμήματος Ιστορίας και Αρχαι¬ 
ολογίας της Φιλοσοφικής Σχολής του Ιδρύματος καθο¬ 
ρίζεται σε «Κλασική Αρχαιολογία». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2017 

Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 5 (6) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις των άρθρων 8 παρ. 18 και 29 του 
ν. 4009/2011. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την υπ' αριθ. 6327/15-5-14 πρυτανική πράξη έντα¬ 
ξης της Χαρίκλειας Μπαλή σε θέση Ε.ΔΙ.Π. (ΦΕΚ 1345/ 
28-5-14 τ.Β'). 

4. Την από 16-6-2016 απόφαση της Συνέλευσης του 
Τομέα Ιστορίας. 

5. Την από 29-9-2016 απόφαση της Συνέλευσης του 
Τμήματος Ιστορίας και Αρχαιολογίας. 

6. Το υπ' αριθ. 192/10-10-2016 έγγραφο τουΤμήματος 
Ιστορίας και Αρχαιολογίας. 

7. Την υπ'αριθ. 210/14-6-2016 αίτηση της ενδιαφερό- 
μενης, διαπιστώνουμε: 

ότι το γνωστικό αντικείμενο της Χαρίκλειας Μπαλή 
του Ιωάννη, μέλους Εργαστηριακού Διδακτικού Προσω¬ 
πικού (Ε.ΔΙ.Π.) τουΤμήματος Ιστορίας και Αρχαιολογίας 
της Φιλοσοφικής Σχολής του Ιδρύματος καθορίζεται σε 
«Νεότερη και Σύγχρονη Ελληνική Ιστορία». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2017 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. πράξης 4 (7) 

Διαπίστωση καθορισμού του γνωστικού αντικει¬ 
μένου μέλους Ε.ΔΙ.Π του ΕΚΠΑ. 

Ο ΠΡΥΤΑΝΗΣ ΤΟΥ ΕΘΝΙΚΟΥ ΚΑΙ 
ΚΑΠΟΔΙΣΤΡΙΑΚΟΥ ΠΑΝΕΠΙΣΤΗΜΙΟΥ ΑΘΗΝΩΝ 

Έχοντας υπόψη: 

1. Τις διατάξεις των άρθρων 8 παρ. 18 και 29 του 
ν. 4009/2011. 

2. Τη διάταξη του άρθ. 27 παρ. 7 του ν. 4386/2016 «Ρυθ¬ 
μίσεις για την έρευνα και άλλες διατάξεις». 

3. Την υπ’ αριθ. 6327/15-5-14 πρυτανική πράξη έντα¬ 
ξης του Ανδρέα Αντωνόπουλου σε θέση Ε.ΔΙ.Π. (ΦΕΚ 
1345/28-5-14 τ.Β'). 

4. Την από 16-6-2016 απόφαση της Συνέλευσης του 
Τομέα Ιστορίας. 

5. Την από 29-9-2016 απόφαση της Συνέλευσης του 
Τμήματος Ιστορίας και Αρχαιολογίας. 

6. Το υπ' αριθ. 191/10-10-2016 έγγραφο τουΤμήματος 
Ιστορίας και Αρχαιολογίας. 

7. Την υπ' αριθ. 208/14-6-2016 αίτηση του ενδιαφερο¬ 
μένου, διαπιστώνουμε: 

ότι το γνωστικό αντικείμενο του Ανδρέα Αντωνό¬ 
πουλου του Αθανασίου, μέλους Εργαστηριακού Δι¬ 
δακτικού Προσωπικού (Ε.ΔΙ.Π.) του Τμήματος Ιστο¬ 
ρίας και Αρχαιολογίας της Φιλοσοφικής Σχολής του 
Ιδρύματος καθορίζεται σε «Νεότερη και Σύγχρονη 
Ελληνική Ιστορία». 

Η πράξη αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Ιανουάριου 2017 
Ο Πρύτανης 

ΜΕΛΕΤΙΟΣ - ΑΘΑΝΑΣΙΟΣ ΔΗΜΟΠΟΥΛΟΣ 


Αριθμ. απόφ. 116/22.1 2.2016 (8) 

Έγκριση υπερωριακής εργασίας για τους υπαλ¬ 
λήλους της Ε.Ρ.Τ. Α.Ε. κατά το έτος 2017 (Α' και 
Β' Εξάμηνο). 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΡΤ Α.Ε. 

Έχοντας υπόψη: 

1. Τ κς διατάξεις; του ν. 4324/2015 (ΦΕΚΑ'44), Κεφάλαιο 
Πρώτο «Ρυθμίσεις Θεμάτων Δημόσιου Ραδιοτηλεοπτι¬ 
κού Φορέα - Ελληνική ΡαδιοφωνίαΤηλεόραση Ανώνυμη 
Εταιρεία», όπως ισχύει. 

2. Τιςδιατάξειςτηςπερ. 12τηςυποπαραγράφου Γ1 της 
παραγράφου Γ του άρθρου πρώτου του ν. 4093/2012 
«Έγκριση Μεσοπρόθεσμου Πλαισίου Δημοσιονομικής 
Στρατηγικής 2013 - 2016 / Επείγοντα Μέτρα Εφαρμο¬ 
γής του ν. 4046/2012 και του Μεσοπρόθεσμου Πλαι¬ 
σίου Δημοσιονομικής Στρατηγικής 2013 - 2016 (ΦΕΚ 
222Α/12.11.2012), όπως ισχύει. 

3. Τις διατάξεις του άρθρου 20 του ν. 4354/2015 «Δια¬ 
χείριση των μη εξυπηρετούμενων δανείων, μισθολογικές 
ρυθμίσεις και άλλες επείγουσες διατάξεις εφαρμογής της 

συμφωνίας δημοσιονομικών στόχων και διαρθρωτικών 
μεταρρυθμίσεων» (ΦΕΚ 176Α/16.12.2015). 

4. Την υττ' αριθμ. 2/1015/ΔΕΠ/05.01.2016 εγκύκλιο του 
Υπουργείου Οικονομικών, που αφορά στην παροχή οδη¬ 
γιών για την εφαρμογή του ν. 4354/2015. 

5. Το Γενικό Κανονισμό Προσωπικού της Ε.Ρ.Τ. Α.Ε. 

6. Τον Εσωτερικό Κανονισμό Λειτουργίας της Ε.Ρ.Τ. Α.Ε. 

7. Το γεγονός ότι η Ε.Ρ.Τ. Α.Ε. αποτελεί δημόσιο ραδιο¬ 
τηλεοπτικό φορέα, ο οποίος λειτουργεί όλες τις ημέρες 
του χρόνου σε εικοσιτετράωρη βάση. Συνεπώς, στο πλαί¬ 
σιο της συνεχούς λειτουργίας της Ε.Ρ.Τ. Α.Ε., το σύνολο 
σχεδόν του προσωπικού, κυρίως των τεχνικών και καλλι¬ 
τεχνικών ειδικοτήτων εργάζεται σε σύστημα κυλιόμενων 
βαρδιών επί 365 ημέρες ανά έτος. 

8. Το γεγονός ότι από τον Μάιο του 2015, βάσει του 
ν. 4324/2015, 29.04.2015 (ΦΕΚ Α'44) λειτουργούν τρία 
(3) κανάλια εθνικής εμβέλειας, τέσσερα (4) ραδιοφωνικά 
προγράμματα εθνικής εμβέλειας, ένας (1) διεθνής ρα¬ 
διοφωνικός σταθμός, ένα (1) ραδιοφωνικό πρόγραμμα 
στη Θεσσαλονίκη, δέκα εννέα (19) περιφερειακοί ραδιο¬ 
φωνικοί σταθμοί, ένας (1) ιστότοπος, δύο (2) ορχήστρες 
και μία (1) χορωδία τα οποία στελεχώνονται σήμερα από 
2.276 εργαζομένους. 

9. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους έως 600.000,00€ (συμπε¬ 
ριλαμβανομένων των εργοδοτικών εισφορών), για την 
οποία υπάρχει πίστωση και βαρύνει τον προϋπολογισμό 
της Ε.Ρ.Τ. Α.Ε. του οικονομικού έτους 2017, αποφασίζει: 

Εγκρίνει, για το έτος 2017 (Α και Β' εξάμηνο), την υπε- 
ρωριακή απασχόληση, πέρα από το κανονικό ωράριο, 
του προσωπικού, εξαιρουμένων των εργαζομένων που 
κατέχουν θέσεις ευθύνης (Προϊσταμένων Τμημάτων, 
Διευθυντών και Γενικών Διευθυντών), προκειμένου να 
είναι εφικτή η εκπλήρωση των σκοπών της δημόσιας ρα¬ 
διοτηλεοπτικής υπηρεσίας και η ομαλή διεξαγωγή των 
λειτουργιών και υπηρεσιών της ΕΡΤ Α.Ε., όπως αυτές της 
έχουν ανατεθεί με τον ιδρυτικό της νόμο ως ακολούθως: 

1. Υπερωριακή απογευματινή εργασία για το εξής 
προσωπικό της Ε.Ρ.Τ. Α.Ε. και για τις παρακάτω ώρες, ως 
ακολούθως: 


Κατηγορία Προσωπικού 

Αριθμός Υπαλλήλων - 
Σύνολο Ωρών 

ΟΛΕΣ ΟΙ ΕΙΔΙΚΟΤΗΤΕΣ 

1100 υπάλληλοι έως 240 
ώρες ανά υπάλληλο 

ΣΥΝΟΛΙΚΟ ΚΟΣΤΟΣ 

300.000,00 


2. Υπερωριακή νυκτερινή εργασία για το εξής προσω¬ 
πικό της Ε.Ρ.Τ. Α.Ε. και για τις παρακάτω ώρες, ως ακο¬ 
λούθως: 


Κατηγορία Προσωπικού 

Αριθμός Υπαλλήλων - 
Σύνολο Ωρών 

ΟΛΕΣ ΟΙ ΕΙΔΙΚΟΤΗΤΕΣ 

900 υπάλληλοι έως 192 
ώρες ανά υπάλληλο 

ΣΥΝΟΛΙΚΟ ΚΟΣΤΟΣ 

200.000,00 


3. Υπερωριακή εργασία κατά της Κυριακές και εξαιρέ¬ 
σιμες ημέρες για το εξής προσωπικό της Ε.Ρ.Τ. Α.Ε. και για 
τις παρακάτω ώρες, ως ακολούθως: 


Κατηγορία Προσωπικού 

Αριθμός Υπαλλήλων - 
Σύνολο Ωρών 

ΟΛΕΣ ΟΙ ΕΙΔΙΚΟΤΗΤΕΣ 

800 υπάλληλοι έως 192 
ώρες ανά υπάλληλο 

ΣΥΝΟΛΙΚΟ ΚΟΣΤΟΣ 

100.000,00 


Οι ανωτέρω ώρες υπερωριακής εργασίας απογευμα¬ 
τινής και νυκτερινής απασχόλησης, καθώς και οι ώρες 
υπερωριακής απασχόλησης κατά τις Κυριακές και τις 
εξαιρέσιμες ημέρες, θα πραγματοποιούνται και θα 
αμείβονται μόνο μετά από προηγούμενη έγγραφη και 
υπογεγραμμένη εντολή του αρμοδίου Προϊσταμένου/ 
Διευθυντή και του αρμοδίου Γενικού Διευθυντή (προέ¬ 
γκριση), τηρουμένων παράλληλα των προβλεπομένων 
στις εκάστοτε ισχύουσες διατάξεις. Οι πραγματοποιη- 
θείσες ώρες υπερωριακής εργασίας θα βεβαιώνονται 
στο τέλος κάθε μήνα από την Διεύθυνση Ανθρώπινου 
Δυναμικού. 

Τα όρια που τίθενται από την κείμενη νομοθεσία και 
την απόφαση έγκρισης υπερωριακής εργασίας του Δ.Σ. 
θα παρακολουθούνται τόσο από τους κατά περίπτωση 
αρμοδίους προϊσταμένους, όσο και από την Διεύθυνση 
Ανθρώπινου Δυναμικού, ώστε να μην υπάρξουν υπερ¬ 
βάσεις. 

Καμία απασχόληση πλέον του ωραρίου δεν επιτρέπε¬ 
ται και αν πραγματοποιηθεί δεν αμείβεται αν προηγου¬ 
μένως δεν ακολουθηθεί η ανωτέρω διαδικασία. 

Η παρούσα απόφαση ισχύει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Διευθύνων Σύμβουλος 
ΧΑΡΑΛΑΜΠΟΣ ΤΑΓΜΑΤΑΡΧΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στην Φ.80000/52949/14809/27-12-2016 απόφαση των 
Υπουργών Εργασίας, Κοινωνικής Ασφάλισης και Κοινω¬ 
νικής Αλληλεγγύης και Διοικητικής Ανασυγκρότησης με 
θέμα «Διάρθρωση των οργανικών μονάδων του Ενιαίου 
Ταμείου Επικουρικής Ασφάλισης και Εφάπαξ Παροχών 
(Ε.Τ.Ε.Α.Ε.Π.) (Ν.Π.Δ.Δ.)», που δημοσιεύθηκε στο ΦΕΚ 
4288/30-12-2016 (τεύχος Β'), στη σελίδα 43002, στην Β' 
στήλη, στο άρθρο 29, παρ.3, τρίτο εδάφιο, 
αντικαθίσταται η φράση «Των λοιπών ΑυτοτελώνΤμη- 
μάτων και των λοιπών Διευθύνσεων», 
με τη φράση «Του Αυτοτελούς Τμήματος Εσωτερικού 
Ελέγχου και των Τμημάτων των λοιπών Διευθύνσεων». 

(Από το Υπουργείο Εργασίας, Κοινωνικής 
Ασφάλισης και Κοινωνικής Αλληλεγγύης) 

ΞΓ 

ΕΘΝΙΚΟ ΤΥΠΟΓΡΑΦΕΙΟ 


Την ευθύνη για την εκτύπωση, διαχείριση και κυκλοφορία των φύλλων της Εφημερίδας της 
Κυβερνήσεως, (ΦΕΚ) στην έντυπη και ηλεκτρονική έκδοση, έχει το Εθνικό Τυπογραφείο το 
οποίο αποτελεί δημόσια υπηρεσία η οποία υπάγεται στο Υπουργείο Εσωτερικών και Διοικη¬ 
τικής Ανασυγκρότησης. Το Εθνικό Τυπογραφείο έχει επίσης την ευθύνη για την κάλυψη των 
εκτυπωτικών αναγκών του Δημοσίου. (Ν. 3469/2006, Α' 131). 


ΥΠΗΡΕΣΙΕΣ ΠΟΥ ΠΑΡΕΧΕΙ ΤΟ ΕΘΝΙΚΟ ΤΥΠΟΓΡΑΦΕΙΟ 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

Η ηλεκτρονική μορφή των ΦΕΚ διατίθεται δωρεάν από την ιστοσελίδα νννννν.θΐ.ςΓ· Γ ια 

τα ΦΕΚ που δεν έχουν ψηφιοποιηθεί και καταχωρισθεί στην πιο πάνω ιστοσελίδα δίνεται η 
δυνατότητα δωρεάν αποστολής με ηλεκτρονικό ταχυδρομείο, μετά από αίτηση που υποβάλ¬ 
λεται ηλεκτρονικά με τη συμπλήρωση ειδικής φόρμας. 

Η έντυπη μορφή των ΦΕΚ διατίθεται για μεμονωμένα φύλλα με το ανάλογο κόστος από 
το τμήμα Πωλήσεων απευθείας ή με ταχυδρομική αποστολή μέσω αίτησης παραγγελίας στα 
ΚΕΠ, ενώ για ετήσια συνδρομή από το τμήμα Συνδρομητών. Το κόστος για ασπρόμαυρο ΦΕΚ 
από 1 έως 16 σελίδες είναι 1€, προσαυξανόμενο κατά 0,20€ για κάθε επιπλέον οκτασέλιδο ή 
μέρος αυτού. Το κόστος για έγχρωμο ΦΕΚ είναι 1,50€ από 1 έως 16 σελίδες, προσαυξανόμενο 
κατά 0,30€ για κάθε επιπλέον οκτασέλιδο ή μέρος αυτού. 

Τρόπος αποστολής κειμένων προς δημοσίευση 

-Τα κείμενα για δημοσίευση στο ΦΕΚ, από όλες τις δημόσιες υπηρεσίες και τους φορείς 
του δημόσιου τομέα, αποστέλλονται στην διεύθυνση ννθί>πΐ35ΐθΐ·.θΐ(5>θΐ.μι· με χρήση 
προηγμένης ψηφιακής υπογραφής και χρονοσήμανσης. 

- Οι περιλήψεις Διακηρύξεων Δημοσίων Συμβάσεων, αποστέλλονται στην ηλεκτρονική δι¬ 
εύθυνση ά05@θΐ·9Γ με τη χρήση απλού ηλεκτρονικού ταχυδρομείου. 

- Κατ' εξαίρεση, πολίτες οι οποίοι δεν έχουν αποκτήσει προηγμένη ηλεκτρονική υπογρα¬ 
φή, μπορούν να αποστέλλουν ταχυδρομικά ή να καταθέτουν με εκπρόσωπό τους κείμε¬ 
να προς δημοσίευση αποτυπωμένα σε χαρτί, στοΤμήμα Παραλαβής Δημοσιευτέας Ύλης. 

Πληροφορίες σχετικά με την αποστολή/κατάθεση εγγράφων προς δημοσίευση, την 
πώληση των τευχών και τους ισχύοντες τιμοκαταλόγους για όλες τις υπηρεσίες θα βρείτε 
στην ιστοσελίδα μας και στη διαδρομή Εξυπηρέτηση κοινού - τμήμα πωλήσεων ή συν¬ 
δρομητών. Επίσης στην ιστοσελίδα μπορείτε να αναζητήσετε πληροφορίες σχετικά με την 
πορεία δημοσίευσης των εγγράφων, εφόσον γνωρίζετε τον Κωδικό Αριθμό Δημοσιεύμα¬ 
τος (ΚΑΔ). Τον ΚΑΔ εκδίδει το Εθνικό Τυπογραφείο για όλα τα κείμενα που πληρούν τις προ¬ 
ϋποθέσεις δημοσίευσης. 


2. ΚΑΛΥΨΗ ΕΚΤΥΠΩΤΙΚΩΝ ΑΝΑΓΚΩΝ του Δημοσίου και των φορέων του 

Το Εθνικό Τυπογραφείο μετά από αίτημα φορέα του Δημοσίου αναλαμβάνει να σχεδιάσει 
και να εκτυπώσει κάρτες, βιβλία, αφίσες, μπλοκ, μηχανογραφικά έντυπα, φακέλους, φακέλους 
αλληλογραφίας, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 - ίθχ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος,τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 
Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θΐ^ 1. 

Πληροφορίες σχετικά με την λειτουργία 
της ιστοσελίδας: ΓιβΙράεςΚ.θ^βΙ.ξΐ 1, 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 
ννεΐ3Π13$ΐ6Ι < .6ΐ@6ΐ.9Ι ι 
Πληροφορίες για γενικό πρωτόκολλο 
και αλληλογραφία: 9>'3Πΐιπ3ΐ6ί3@6ΐ.9 ι ' 
























